Igroteka - Wikipedija

# Igroteka

### Izvor: Wikipedija

Igroteka je mjesto gdje se posuđuju igračke koje se mogu nositi kući, baš kao i slikovnice i knjige. Predškolsko dijete može uz pomoć odraslog izabrati kvalitetnu i zanimljivu igračku.

Svrha igroteke:

- učiniti kvalitetnu igračku dostupnom svakom djetetu;
- pružiti djeci širok izbor različitih igračaka;
- razvijati u djece naviku posuđivanja i korištenja zajedničkih dobara;
- razvijati potrebu za dolaženjem u knjižnicu, u igroteku po igračku, a kasnije i po knjigu;
- pomoći roditeljima u razvijanju kriterija za procjenu igračaka.

S obzirom na podjelu prema namjeni i funkciji, u igroteci se igračke dijele na:

- konstruktivne (KON) - materijali za slaganje, građevni materijal...
- motoričke (MOT) - vozila, igračke za guranje i vuču, bacanje i hvatanje...
- imitativne (IMI) - pribor i predmeti vezani uz različita zanimanja
- senzorne (SEN) - glazbala, igračke za prepoznavanje mirisa, zvuka...
- tehničke (TEH) - igračke na baterijski pogon, jednostavni strujni krugovi...
- društvene (DRU) - igračke za igru više igrača prema pravilima
- obrazovne (OBR) - igračke tipa loto i druge namijenjene stjecanju znanja i razvoju mentalnih sposobnosti
- receptivne (REC) - scenske lutke, sklopive slikovnice-igračke...
- za radni odgoj (RAD) - mala oruđa, materijali za rad...
- za izražavanje (IZR) - mozaici, pike-slike ...

Dobavljeno iz "http://hr.wikipedia.org../../../i/g/r/Igroteka.html"

Kategorija: Knjižničarstvo

##### Views

- Članak
- Razgovor
- Trenutna inačica

##### Traži